מצב המשחק יגיע אלינו ב-20 לאוגוסט כחלק מעדכון חינמי.
מצב המשחק +New Game עומד להגיע אל God Of War מאוחר יותר החודש ויוסיף פיצ'רים חדשים למשחק. לפי PlayStation Blog, מצב המשחק החדש אומנם יגיע כחלק מעדכון חינמי אך עדיין תצטרכו להשלים את עלילת המשחק בדרגת קושי כלשהי כדי להשתמש בו.
בתוך +New Game תוכלו לשחק בכל רמת קושי, ולהמשיך את ההתקדמות שלכם במשחק עם כל היכולות, הציוד, הכשפים והמשאבים שאספתם. השחקנים יכולים להתכונן לקרבות עם אויבים קשים יותר, כשחלקם יגיעו עם "תרגילים חדשים" שלא נחשפו עדיין. כמו כן תתווסף גם דרגת נדירות חדשה לציוד, יחד עם משאב חדש בשם "Skap Slag" שיהיה אפשר לאסוף כדי לשדרג את הציוד והשריון אפילו עוד. בנוסף, תוכלו לבחון אפשרויות התאמה אישית עם ציוד חדש ועוצמתי.
God Of War גם מוסיפים את האופציה להעביר את קטעי הוידאו במצב המשחק הרגיל וגם ב-+New Game, אבל תצטרכו לסיים את המשחק קודם כדי להשתמש בפיצ'ר חדש זה.